Казан халыкара мөселман киносы фестиваленә волонтерлар туплыйлар

	XVIII Казан халыкара мөселман киносы фестивален оештыручылар волонтерлар командасын туплый. Гаризалар 8 августка кадәр кабул ителәчәк. Анкетаны 18 яшь һәм өлкәнрәк булган теләгән һәркем җибәрә ала.	 Төп таләпләр – инициативалык һәм җаваплылык, кинематографка кызыксыну. Волонтерлар эш тәҗрибәсе һәм матур тәэсирләр алачак, фикердәшләре белән танышачак һәм фестивальне эчтән оештыру турында беләчәкләр.  Гаризаларны «Волонтер» тамгасы белән business@kazan-mfmk.com электрон почтасы адресына җибәрергә кирәк.    
	---	
Татаркино

	№ --- | 25.07.2022	


